cyanic-selkie/wikianc huggingface dataset:
Կուրուսայ
Կուրուսայ (Курусай), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ուլուսկու գետի աջ ափով՝ 12 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Մոկրի Բատայ
Մոկրի Բատայ (Мокрый Батай), ավան Ռուսաստանի Դաշնության Ռոստովի մարզի Կագալնիցկի շրջանում։ Համանուն գյուղական համայնքի վարչական կենտրոնն է։ Գտնվում է Բատայսկ քաղաքից 13 կմ հեռավորության վրա։
Մոկրի Բատայի գյուղական համայնքի կազմում Մոկրի Բատայից (2177 բնակիչ) բացի մտնում են նաև Մալոդուբրավնի (Малодубравный, 220 բնակիչ) և Նովոռակիտնի (Новоракитный, 132 բնակիչ) ավանները ։
Ծանոթագրություն
Կատեգորիա:Ռոստովի մարզի Կագալնիցկի շրջանի բնակավայրեր
Արեգակի խավարում (2021 թվականի հունիսի 10)
Արեգակի խավարում 2021 թվականի հունիսի 10, 147 սարոսային օղակաձև արեգակնային խավարում, որի առավելագույն փուլը է լինելու դիտել Կանադայում, Գրենլանդիայում և Ռուսաստանում։ Այս խավարումը 2003 թվականի մայիսի 31-ի սարոսի միջոցով կատարված շրջանաձև արեգակնային խավարման կրկնությունն է համարվում, որի գոտին անցնում էր Գրենլանդիայի վրայով, իսկ մասնակի փուլերը տեսանելի էին գրեթե նախկին ԽՍՀՄ տարածքում։ Այն եզակի է նաև նրանով, որ այն է լինելու տեսնել Հյուսիսային բևեռում։ Այս սարոսի հաջորդ խավարումը տեղի կունենա 2039 թվականի հունիսի 21-ին։
Խավարումը (օղակաձև կամ մասնակի) տեսանելի կլինի 60 երկրներում և կախյալ տարածքներում ։
Խավարման տեսանելիության հանգամանքներ
Խավարման օղակային փուլի գոտին կսկսվի մոտավորապես համաշխարհային ժամանակով 9 ժամ 55 րոպեին, Օնտարիոյի նահանգում (Կանադա)՝ մոտավորապես հս. լ. 50° և 90° արմ. երկ. կոորդինատներով կետում (Վերին լճից հյուսիս)։ Հետագայում, շարժվելով հյուսիսարևելյան ուղղությամբ, գոտին անցնելու է Օնտարիո նահանգով, Հուդզոնի ծոցով, Ունգավա թերակղզով, Հուդզոնի նեղուցով, Բաֆինի երկրով, Բաֆֆինի ծովով, այնուհետև, արդեն հյուսիսային ուղղությամբ անցնելու է Գրենլանդիայի ծայրամասային հյուսիսարևմտյան մասով։ Հենց այնտեղ, 80°49’ հս. լ. և 66°48’ արմ. երկ. կոորդինատներով կետում համաշխարհային ժամանակով 10 ժամ 41 րոպե 51 վայրկյանին կնկատվի խավարման ամենամեծ փուլը։ Դրանից հետո, օղակաձև խավարման փուլի գոտին կմտնի Հյուսիսային Սառուցյալ օվկիանոսի ջրային տարածք, կանցնի Հյուսիսային բևեռով և այնուհետև, հարավային ուղղությամբ անցնելով մոտավորապես 150° արմ. երկ. այն կշարունակվի Նոր Սիբիր կղզու միջով և կմտնի Ռուսաստանի տարածք, որտեղ կերևա Յակուտիայում, Չուկոտկայի ինքնավար շրջանի արևմուտքում, Մագադանի մարզի հյուսիսում և Կամչատկայի երկրամասի ծայրամասից հյուսիս-արևմուտքում։ Օղակաձև խավարումը կավարտվի համաշխարհային ժամանակով մոտավորապես 11 ժամ 30 րոպեին՝ Յակուտիայի և Մագադանի մարզի սահմանի մոտ, մոտավորապես 64° հս. լ. և 151° արմ. երկ. կոորդինատներում։
Խավարման մասնակի փուլերը տեսանելի կլինեն Եվրոպայում (բացի Իտալիայի հարավից, Բալկանյան թերակղզուց և Ռումինիայի հարավային շրջաններից), նախկին ԽՍՀՄ տարածքի մի զգալի մասում (բացառությամբ Մոլդովայի և Ուկրաինայի հարավային շրջանների, Ղրիմի, Կովկասի, Կենտրոնական Ասիայի հարավային շրջանների, Պրիմորսկի երկրամասի, Սախալինի, Կամչատկայի, Կորյակ ինքնավար շրջանի և հարավային Չուկոտկայի), Մոնղոլիայում, Չինաստանի մեծ մասում, Կանադայում (բացառությամբ նրա արևմտյան և հարավ-արևմտյան շրջանների), Միացյալ Նահանգների հյուսիս-արևելքում, Ալյասկայի հյուսիսում, Գրենլանդիայում, Հյուսիսային Սառուցյալ օվկիանոսում և Ատլանտյան օվկիանոսի հյուսիսային գոտում։
Հիմնական բնակավայրերը, որտեղ հնարավոր է լինելու նկատել օղակաձև խավարումը.
Արտաքին հղումներ
Կատեգորիա:Սպասվող իրադարձություններ Կատեգորիա:Արևի խավարումներ Կատեգորիա:Արեգակնային երևույթներ Կատեգորիա:Ապագայի ժամանակաշրջաններ
Չիրիլիանո
Չիրիլիանո (Cirigliano), կոմունա Իտալիայում, Բազիլիկատա մարզում՝ Մատերա գավառում։ Բնակչությունը կազմում է 402 մարդ (2008 թվական), բնակչության խտությունը կազմում է 32 մարդ/կմ²։ Զբաղեցնում է 14 կմ² տարածք։ Փոստային ինդեքսն է՝ 75010։ Հեռախոսային կոդը՝ 0835։
Քաղաքի հովանավորը սուրբ Յակով ավագը։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Պյոտր Ալեքսեև
Պյոտր Ալեքսեևիչ Ալեքսեև, ռուս առաջին բանվոր-հեղափոխականը։ Հեղափոխական գործունեության համար 1875 թվականի ապրիլին ձերբակալվել է, իսկ, 1877 թվականին՝ «50-ի դատավարությամբ» դատապարտվել 10 տարվա տաժանակիր աշխատանքի Յակուտիայում։ Դատարանում արտասանած՝ «Կբարձրանա միլիոնավոր բանվոր մարդկանց մկանուտ ձեռքը, և զինվորների սվիններով պաշտպանված դեսպոտիզմի լուծը հողմացրիվ կլինի» վերջին խոսքը Վլադիմիր Իլյիչ Լենինն անվանել է «... ռուս բանվոր-հեղափոխականների մեծ մարգարեությունը»։ Ալեքսեևը Յակուտիայից վերադառնալիս՝ ճանապարհին սպանվել է ավազակի ձեռքով։
Ծանոթագրություններ
Կատեգորիա:Ռուս հեղափոխականներ
Գազ չռված
Գազ չռված, լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Բարձիկանման, ցածր, փշոտ թփիկ է։ Տերևների երկարությունը 1,5-4 սմ է։ Տերևիկները լինում են 4-7-ական զույգ։ Ծաղկաբույլը գլխիկանման է և ունի 2-2,5 սմ տրամագիծ։ Ծաղկակիցները բաժակից կարճ են։ Թավոտ բաժակի երկարությունը 9-12 մմ է։ Ատամիկները 6-8 մմ են, խոզանանման և թարթիչավոր։ Պսակը կրեմագույն է։ Սռնակի երկարությունը 5-8 մմ է ։
Տարածում
Աճում է Դարեղեգիսի (Խաչիկ, Մոզրով և Գնիշիկ գյուղերի միջև) և Զանգեզուրի (լեռնագագաթ՝ Խուստուփ, Սառնակունք և Սպանդարյան գյուղերի միջև) ֆլորիստիկական շրջաններում։ Հանդիպում է նաև Հյուսիսարևմտյան Իրանում ։
Էկոլոգիա
Աճում է ենթալպյան գոտում՝ ծովի մակարդակից 2200-2900 մ բարձրությունների վրա։ Ծաղկում է հուլիս ամսին, պտղաբերում՝ օգոստոսին ։
Պահպանություն
Վտանգված տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը 500 կմ²-ից պակաս։ Հայասատնի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի Բեռնի կոնվենցիաների հավելվածներում ։
Չի պահպանվում։ Անհրաժեշտ է ստեղծել նոր ԲՀՊՏ Խուստուփ լեռնագագաթի վրա ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Լոբազգիներ Կատեգորիա:Թփեր Կատեգորիա:ՀՀ Կարմիր գրքում գրանցված բույսեր
Վլադիմիր Դավիդյանց
Վլադիմիր Աշոտի Դավիդյանց, հայ բժիշկ, համաճարակաբան։ Կենսաբանական գիտությունների դոկտոր (1997), պրոֆեսոր (2002): ՌԴ բժշկական գիտությունների ակադեմիայի պատվավոր դոկտոր ։
Կենսագրություն
Վլադիմիր Դավիդյանցը ծնվել է 1953 թվականի փետրվարի 16-ին, Բաքու քաղաքում։ 1976 թվականին Դավիդյանցն ավարտել է Երևանի բժշկական ինստիտուտը։ 1989-1996 թվականներին և 1998 թվականից եղել է Առողջապահության ազգային ինստիտուտի համաճարակաբանության ամբիոնի վարիչ։ 1996-1998 թվականներին եղել է ՀՀ առողջապահության նախարարության տեղեկատվական-վերլուծական կենտրոնի տնօրեն։ 1998 թվականից եղել է ՀՀ գլխավոր պետական սանիտարական բժիշկ, 2005 թվականից՝ ՀՀ առողջապահության նախարարության տեղեկատվական վերլուծական կենտրոնի տնօրեն։ ՀՀ ԱԱԻ փոխտնօրեն, 2008 թվականից՝ Դետոքս առողջության վերականգնման և պահպանման կենտրոնի հիմնադիր տնօրեն։
1996 թվականից եղել է համաճարակաբանների միջազգային ընկերակցության պատվավոր անդամ, 2001 թվականից՝ Համաշխարհային արևադարձային գիտական խորհրդի անդամ, 2001 թվականից՝ ՌԴ բժշկատեխնիկական, 2002 թվականից ՌԴ բնական ԳԱ-ների անդամ։
Կարլ Մելոուն
Կարլ Էնթոնի Մելոուն (Karl Anthony Malone, ), ամերիկացի նախկին բասկետբոլիստ, ծանր հարձակվող, բասկետբոլային մարզիչ։ Մասնագիտական ողջ կարիերայի ընթացքում (1985–2004) հանդես է եկել Բասկետբոլի ազգային ասոցիացիայի (NBA) «Յութա Ջազ» և «Լոս Անջելես Լեյքերս» ակումբներում։
Վլադիմիր Դավիդյանց
Կենսագրություն
Աշխատանքները վերաբերում են համաճարակաբանության և մակաբուծաբանության հարցերին։
Կարլ Մելոուն
Արտաքին հղումներ
Կատեգորիա:1963 ծնունդներ Կատեգորիա:Ամերիկացի բասկետբոլիստներ Կատեգորիա:Ամերիկացի բասկետբոլային մարզիչներ Կատեգորիա:Ամերիկացի օլիմպիական չեմպիոններ Կատեգորիա:Յութա Ջազի բասկետբոլիստներ Կատեգորիա:Լոս Անջելես Լեյքերսի բասկետբոլիստներ
Վլադիմիր Դավիդյանց
Արտաքին հղումներ
Կատեգորիա:Հայ բժիշկներ Կատեգորիա:Հայ համաճարակաբաններ Կատեգորիա:Կենսաբանական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ Կատեգորիա:COVID-19-ից մահացածներ
Մոլլա Ալի
Մոլլա Ալի, Մալա Ալի, գյուղ Արևմտյան Հայաստանում, Բիթլիսի վիլայեթի Մանազկերտի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Նիկոլաևսկի (Կագալնիցկի շրջան)
Նիկոլաևսկի (Николаевский), գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում։ Մտնում է Կիրովսկի գյուղական համայնքի կազմի մեջ։
Կատեգորիա:Ռոստովի մարզի Կագալնիցկի շրջանի բնակավայրեր
Բոյուք-Շարիթիա
Բոյուք-Շարիթիա, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ալեքսեյ Բարսով
Ալեքսեյ Վլադիմիրովիչ Բարսով ( ուզբեկերեն Aleksey Barsov', ), ուզբեկ շախմատիստ, գրոսմայստեր (2000) ։ Ուզբեկստանի կրկնակի չեմպիոն (2006 և 2010)։
Կենսագրություն
Ալեքսեյ Բարսովը ծվել է Սամարղանդ քաղաքում։ 1987 թվականին ավարտել է Սամարղանդի պետական համալսարանի իրավաբանական ֆակուլտետը։ Որոշ տարիներ նա եղել է ՖԻԴԵ -ի աշխարհի նախկին չեմպիոն Ռուստամ Կասիմջանովի մարզիչը։ Ալեքսեյ Բարսովի առաջին մարզիչները եղել են Գրիգորի Էստերլիսը, Վիկտոր Իզմայլովը, Սերգեյ Պինչուկը։ 1992 թվականի դարձել է շախմատի միջազգային վարպետ (IM)։
«Դինամո» Կենտրոնական խորհրդի առաջնությունում զբաղեցրել է 3-րդ տեղը (1989, Լենինգրադ), 1999 թվականի Ասիայի առաջնությունում կիսել է 3-րդից-5-րդ տեղը։ 2006, 2010 թվականներինն եղել է Ուզբեկստանի չեմպիոն։ 2000 թվականի Ստամբուլի Օլիմպիական խաղերում արժանացել է անհատական ոսկե մեդալի՝ 2-րդ պահեստային։ Երկու Աշխարհի առաջնությունների մասնակից է՝ 2001 (Մոսկվա) և 2004 (Տրիպոլի)։
Ուզբեկստանի ազգային հավաքականի կազմում նա մասնակցել է հինգ օլիմպիադայի (2000, 2004-2010)։
Արտաքին հղումներ
Կատեգորիա:Շախմատի գրոսմայստերներ Կատեգորիա:Շախմատային օլիմպիադաների մասնակիցներ Կատեգորիա:Ուզբեկ շախմատիստներ
Սավիո
Սավիո Բարտոլինի Պիմենտել (Sávio Bortolini Pimentel, ), բրազիլացի ֆուտբոլիստ, հարձակողական ոճի կիսապաշտպան։ Կարիերայի մեծ մասն անցկացրել է բրազիլական և իսպանական ակումբներում։ Իր հայրենիքում խաղացել է Ֆլամենգո և Դեսպորտիվա Կապիշաբա ակումբներում։ Իսպանիայում խաղացել է Ռեալ Մադրիդ, Սարագոսա, Ռեալ Սոսյեդադ և Լևանտե ակումբներում։ Խաղացել է նաև ֆրանսիական Բորդոյի և կիպրոսական Անորտոսիսի կազմերում։ Բրազիլիայի չեմպիոն և գավաթակիր է։ Իսպանիայում հաղթել է Լա Լիգայում և Իսպանիայի գավաթում։ Ռեալ Մադրիդի կազմում երեք անգամ հաղթել է Չեմպիոնների Լիգան և մեկ անգամ նվաճել է նաև միջմայրցամաքային գավաթը։ Խաղացել է Բրազիլիայի ազգային հավաքականում։
Արտաքին հղումներ
Կատեգորիա:Ապրիլի 19 ծնունդներ Կատեգորիա:1972 ծնունդներ Կատեգորիա:Բրազիլացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռեալ Մադրիդի ֆուտբոլիստներ Կատեգորիա:Ռեալ Սոսիեդադի ֆուտբոլիստներ Կատեգորիա:Ռեալ Սարագոսայի ֆուտբոլիստներ Կատեգորիա:Լա Լիգայի ֆուտբոլիստներ
Չերնիշևսկի (գյուղ, Կիզիլսկի շրջան)
Չերնիշևսկի (Чернышевский), գյուղ Ռուսաստանի Չելյաբինսկի մարզի Կիզիլսկի շրջանի կազմում։
Ֆերմո (գավառ)
Ֆերմո (Provincia di Fermo), կոմունա Իտալիայում, գտնվում է Մարկ շրջանում։
Բնակչությունը կազմում է 175000 մարդ (ըստ 2008 թվականի), բնակչության խտությունը կազմում է 207,03 մարդ/կմ²։ Տարածքը կազմում է 784 կմ²։ Քաղաքնը հիմնադրվել է 2004 թվականին, բայց գործել է 2009 թվականին։ Նահանգը ունի 40 կեմունա, Ֆերմոն է։
Վարչական բաժանում
Նահանգը բաղկացած է 40 կոմունայից։
Կատեգորիա:Իտալիայի քաղաքներ Կատեգորիա:Իտալիայի գավառներ Կատեգորիա:2004 թվականին հիմնադրված բնակավայրեր
Ջոկատ 100
Ջոկատի գործունեությունը
- Ես շիլայի մեջ ավելացրի մեկ գրամ հերոյին և շիլան տվեցի չինացի բանտարկյալին, ով այն կերավ։ 20 րոպե հետո նա կորցրեց գիտակցությունը, 15-16 ժամ հետո մահացավ՝ գիտակցության չգալով։ Մենք գիտեինք, որ այդ չափաբաժինը մահացու է, բայց մեզ համար միևնույն էր, թե նա կհաղթահարի, թե կմահանա։ Բանտարկյալներից մի քանիսի վրա տարբեր փորձարկումներ էի անում՝ դրանով պարզում էի բակտերիաների և  յուղերի ազդեցությունը մարդու վրա։ Ռուս բանտարկյալներից մեկն այնքան էր ուժասպառ եղել փորձարկումներից, որ հրաման ստացա սպանել նրան ՝ ներարկելով վակցինա։ Ջոկատի ղեկավար՝ Յուդզիրո Վակամացուն,  հրաման տվեց իր ենթակա՝ Հիրադզակուրային, անասուններին բերել ԽՍՀՄ-ի տարածք, այդ կենդանիների վրա լցնել թունաքիմիկատներ, դրանով նրանց վարակել մահացու թույնով։ Այդպիսով կենդանիները կհատեին ռուսական սահմանը և հիվանդությունը կտարածեին։ Այնուամենայնիվ, այդ պլանները նպատակադրված չէին իրագործվել, և սովետական-ճապոնական պատերազմը չթողեց ճապոնացիներին թաքցնել զանգվածային անմարդկային փորձերի փաստերը։
Օգտագործված օրգանիզմներ
Ջոկատը փորձարկումների համար օգտագործել է ժանտախտի փայտիկ(ժանտախտի տարածման համար), սապայի հարուցիչ Burkholderia mallei
և սիբիրյան յազվայի հարուցիչ Bacillus anthracis։
Հղումներ
Կատեգորիա:Կենսաբանական զենք
(1373) Ցինցինատի
(1373) Ցինցինատի (Cincinnati), աստերոիդ աստերոիդների գոտու արտաքին մասում։ Հայտնաբերվել է 1935 թվականի օգոստոսի 30-ին Էդվին Հաբլի կողմից Մաունթ Ուիլսոնում ։
Միջին հեռավորությունը Արեգակից կազմում է 3,41786 ա. մ., առավելագույնը մոտենում է 2,3387 ա. մ. հեռավորության վրա և հեռանում 4,497 ա. մ., իսկ Երկրի ուղեծրին Ցինցինատի աստերոիդը նվազագույնը մոտենում է 1,627 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2307,97 երկրային օրվա ընթացքում, իր ուղեծրով շարժվելով միջինում 0,155981 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 38,94° անկյուն։
Արտաքին հղումներ
Կատեգորիա:Կիբելեի ընտանիքի աստերոիդներ Կատեգորիա:1935 թվականին հայտնաբերված աստղագիտական մարմիններ Կատեգորիա:Էդվին Հաբլի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Փափկամորթեր
Կատեգորիա:Կենդանիների տիպեր Կատեգորիա:Փափկամարմիններ
1981 թվականի իռլանդական հացադուլ
1981 թվականի իռլանդական հացադուլ (1981 Irish hunger strike), 1976 թվականին սկսած Հյուսիսային Իռլանդիայի հնգամյա կոնֆլիկտի գագաթնակետը, երբ Բրիտանական կառավարությունը հանեց «Special Category Status» կարգավիճակը, որը տրվում էր այս կոնֆլիկտի արդյունքում ձերբակալվածներին։ Մինչ 1981 թվականը բանտարկյալների մի շարք հացադուլներ էին տեղի ունեցել, որոնց պահանջն էր իրենց վերադարձնել կալանավորի կիսապատերազմական, քաղաքական կարգավիճակը։
1981 թվականի մարտի 1-ին, հատուկ կարգավիճակը վերացնելու տարելիցին նվիրված Մեյզ բանտում հացադուլ սկսեց Իռլանդիայի հանրապետական բանակի անդամ Բոբի Սենդսը (Bobby Sands)։ Մարտի 15-ին նրան միացավ մեկ ուրիշը, իսկ մարտի 22-ին ևս երկուսը ։
Հացադուլավորները պանջում էին՝
1981 թվականի ապրիլին սրտի կաթվածից մահացավ Ֆերման և Հարավային Տրիոն շրջանից ընտրված Պառլամենտի անդամ իռլանդական հանրապետական Ֆրենկ Մագուայերը։ Մարտի 26-ին անազատության մեջ գտնվող Բոբի Սենդսը Ֆերմանի ընտրատարածքում տեղական ընտրությունների ժամանակ առաջադրվեց և ապրիլի 9-ին ընտրվեց, ստանալով 30492 ձայն և դարձավ պառլամենտի ամենաերիտասարդ անդամը ։ Այս հաջողությունից հետո Բրիտանական կառավարությունը արգելեց առաջադրել այն անձանց թեկնածությունը, ովքեր մեկ տարուց ավելի բանտարկված են եղել ։
1981 թվականի հացադուլը ավարտվեց հոկտեմբերի 3-ին 1981, այդ պահին հացադուլ մեջ էին վեց հոգի ։
Հացադուլը հանգեցրեց Իռլանդական ազգայնականների արմատականացմանը և իշխանությանը եկավ Շին Ֆեյնը ։
Հացադուլի դեպքերի մասին 2008 թվականին նկարահանվեց «Սով» կինոնկարը։
Ծանոթագրություններ
Կատեգորիա:Հյուսիսային Իռլանդիայի կոնֆլիկտ Կատեգորիա:1981
Ռանդվեռե (գյուղ, Վիիմսի շրջան)
Ռանդվեռե (Randvere), գյուղ Էստոնիայի Հարյումաա նահանգի Վիիմսի շրջանում։
2011 թվականի տվյալներով գյուղում բնակվում էր 1690 մարդ։
Արտաքին հղումներ
Կատեգորիա:Էստոնիայի Հարյումաա նահանգի Վիիմսի շրջանի բնակավայրեր Կատեգորիա:Էստոնիայի գյուղեր
(9237) 1997 GY7
(9237) , աստերոիդ աստերոիդների հիմնական գոտում։ Հայտնաբերվել է 1997 թվականի ապրիլի 2-ին ԼԻՆԵԱՐ ծրագրի կողմից Սոկոռոյում ։
Միջին հեռավորությունը Արեգակից կազմում է 2,677976 ա. մ., առավելագույնը մոտենում է 2,3568 ա. մ. հեռավորության վրա և հեռանում 2,9992 ա. մ. ։ Արեգակի շուրջ մեկ ամբողջական պտույտ է կատարում 1600,69 երկրային օրվա ընթացքում, իր ուղեծրով շարժվելով միջինում 0,224902 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,61° անկյուն։
Արտաքին հղումներ
Կատեգորիա:1997 թվականին հայտնաբերված աստղագիտական մարմիններ Կատեգորիա:ԼԻՆԵԱՐ ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վալոնիայի թագավորական օպերա
«Վալոնիայի թագավորական օպերա» (Opéra royal de Wallonie), օպերային թատրոն Լիեժում, Բելգիայի ամենամեծ օպերային թատրոններից մեկն է` Ֆլամանդական օպերայի և Լա Մոնեի հետ միասին։ Օպերային թատերախումբը գոյություն ունի 1967 թվականից և զբաղեցնում է Լիեժի կենտրոնում, Օպերայի հրապարակում գտնվող Արքայական թատրոնի շենքը։ Հանդիսասրահն ունի 1041 տեղ։
Պատմություն
Արքայական թատրոնի շենքը կառուցվել է ճարտարապետ Օգյուստ Դյուկերի նախագծով։ Առաջին քարը դրվել է 1818 թվականի հուլիսի 1-ին, դերասանուհի մադմուազել Մարսի կողմից։ Որպես շինանյութ օգտագործվել են 1789 թվականի Լիեժի հեղափոխության ժամանակ ավերված միջնադարյան Սուրբ Լամբերտի տաճարի պահպանված մասերը։ Թատրոնի պաշտոնական բացումը տեղի է ունեցել 1820 թվականի նոյեմբերի 4-ին։ 1842 թվականին շենքի առջև կանգնեցվել է կոմպոզիտոր Գրետրի Անդրեի արձանը` պատրաստված քանդակագործ Գիյոմ Գեֆի կողմից, որի հիմքում թաղվել է Լիեժում ծնված կոմպոզիտորի սիրտը։ 1854 թվականին թատրոնի շենքը դարձել է քաղաքի սեփականությունը։ 1861 թվականին այն նշանակի վերակառուցման է ենթարկվել. ճարտարապետ Ժյուլիեն Էտիեն Ռեմոնի նախագիծը ծրագրում էր երկարացնել ու լայնացնել շինությունը։ Միևնույն ժամանակ, հանդիսասրահի նստատեղերի թիվը 1066-ից դարձել է 1554, պատշգամբներում հայտնվել են նստարաններ, որպեսզի հանդիսատեսը ներկայացման ժամանակ կարողանար նստել, իսկ դահլիճի նոր կլասիցիզմի ոճով ձևավորումը փոխարինվել է նորով։ 1887 թվականին շենքում անց է կացվել էլեկտրականություն։ Թատրոնը մեծապես տուժել է Առաջին աշխարհամարտի ժամանակ, երբ քաղաքը գրավվել է գերմանական ուժերի կողմից։ Տարածքն օգտագործվել է ռազմական կարիքների համար, այստեղ եղել է զինվորների հանրակացարան։ Ներկայացումները վերսկսվել են 1919 թվականի հոկտեմբերից։ 1930 թվականին քաղաքում Համաշխարհային ցոցւահանդեսի անցկացման հետ շենքի ճակատային մասում հայտնվում են քանդակագործ Օսկար Բերխմանի քանդակներից։ 1967 թվականից սկսած շենքում գործում է Վալոնիայի թագավորական օպերայի թատերախումբը։
Վերակառուցում
Երեք տարվա ընթացքում (2009 թվական, մարտ-2012 թվական, սեպտեմբեր) թատրոնը վերանորոգման փուլում է եղել։ Վերանորոգման ընթացքում ընդլայնվել է հանդիսասրահը, վերանորոգվել է ճակատային մասն ու ներքին տարածքը, փոխվել է հնչյունային տեխնիկան ։ Սկսած 2009 թվականից հիմնական բեմական մասը դարձել է «Օպերայի տունը», վրանային ճամբար բաց երկնքի տակ, որում կար ներկայացման համար անհրաժեշտ ամեն ինչ. բեմ, հանդիսասրահ 1136 հոգու համար, գրասենյակային և տեխնիկական տարածքներ ։ Թատրոնի վերանորոգված շենքի բացումը կայացել է 2012 թվականի սեպտեմբերի 12-ին, այդ օրը կայացել է Սեզար Ֆրանկի «Սդրադելա» (1841) օպերայի առաջնախաղը։
Խաղացանկ
Խաղացանկում ներկայացված են իտալացի (Վերդի, Ռոսինի, Դոնիցետի), գերմանացի (Վագներ) և ֆրանսիացի (Ֆրանկ) կոմպոզիտորների օպերաները։ Թատրոնի տնօրեն Ստեֆանո Մացոնի դի Պրալաֆերը փորձել է միջազգային կապեր զարգացնել այլ օպերային թատրոնների հետ, սկսած 2007 թվականից Լիեժում հանդես են եկել Էլինա Գարանչան, Խոսե Կուրան, Խուան Դիեգո Ֆլորեսը և Ռուջերո Ռայմոնդին։ Օպերաներից ու համերգներից բացի թատրոնում անց են կացվում խորհրդաժողովներ ու կինոդիտումներ։
Արտաքին հղումներ
Կատեգորիա:1967 հիմնադրումներ Կատեգորիա:1820 կառուցումն ավարտված թատրոններ
Ֆելիքս Նուսբաումի թանգարան
Թանգարանում ցուցահանդեսային տարածք է հատկացված նաև ռասիզմն ու անհանդուրժողականությունը մերժող գեղարվեստական նյութերի ներկայացմանը։
Պատմություն
1980-ական թվականներին գերմանական Օսնաբրյուկ քաղաքը, հարազատի ջերմություն դրսևորելով երիտասարդ հասակում, տաղանդի ծաղկման շրջանում ողբերգաբար զոհված՝ Հոլոքոստի ողջակեզ դարձած իր զավակի՝ նկարիչ Ֆելիքս Նուսբաումի, նրա հիշատակի նկատմամբ, ամեն ջանք գործի դրեց նրա հիշատակին պատշաճ տուրք մատուցելու համար։ Այն բանից հետո, երբ Նուսբաումի աշխատանքների՝ նյույորքյան Հրեական թանգարանում 1985 թվականին կազմակերպված ցուցահանդեսը փայլուն հաջողություն գրանցեց, Օսնաբրյուկի մշակույթի պատմության քաղաքային թանգարանը իր ցուցասրահներից երկուսը հատկացրեց Նուսբաումի գործերի մշտական ցուցադրությանը ։ 1991 թվականին Օսնաբրյուկի քաղաքային խորհուրդը որոշում ընդունեց մի առանձին, ամբողջական թանգարան նվիրել Նուսբաումի ստեղծագործությունների ցուցադրմանը։ 1996 թվականին անցկացվեց նոր թանգարանի նախագծերի մրցույթ, որտեղ հաղթող ճանաչվեց ամերիկացի ճարտարապետ Դանիել Լիբսքինդի «Թանգարան առանց ելքի» խորագիրը կրող նախագիծը ։ 1998 թվականին տեղի ունեցավ նորակառույց թանգարանի հանդիսավոր բացման արարողությունը, որին մասնակցեց Ստորին Սաքսոնիա երկրամասի, հետագայում՝ Գերմանիայի Դաշնային Հանրապետության կանցլեր Գերհարդ Շրյոդերը ։ Շատերի կարծիքով թանգարանի շինությունը Լիբսքինդի՝ որպես ճարտարապետի, մասնագիտական նշանակալից հաջողությունն է ։ Guardian-ի մեկնաբան Ջոնաթան Գլենսին թանգարանի մասին գրած իր հոդվածում ընդգծել է. «Դա գլուխգործոց է.... շենքի ճարտարապետական երկխոսությունն է այն նկարների հետ, որոնք կախված են պատերին»։ Սակայն այս կարծիքին ընդդիմախոսողներ էլ կան, ովքեր պնդում են, որ Նուսբաումի աշխատանքներն ինքնին բավականաչափ ուժեղ են և ավելի շահեկանորեն կդիտվեին, եթե ներկայացվեին չեզոք տարածության մեջ ։
Արտաքին հղումներ
Կատեգորիա:Գերմանիայի թանգարաններ Կատեգորիա:Գերմանիայի մշակույթ Կատեգորիա:Գերմանիայի արվեստ Կատեգորիա:Հրեական ծագումով նկարիչներ Կատեգորիա:Հոլոքոստի զոհեր
Կառլեն Պետրոսյան
Կառլեն Ռուբենի Պետրոսյան, հայ քաղաքական գործիչ։
Կենսագրություն և գործունեություն
Ծնվել է ԼՂՀ Մարտակերտի շրջանի Հաթերք գյուղում, 1959 թ. հոկտեմբերի 13-ին։ 1966 թ. ընդունվել և 1976 թ. ավարտել է Մարտակերտի Թեմիկ Ավթանդիլյանի անվան միջնակարգ դպրոցը։ 1981 թ. ավարտել է Երևանի պոլիտեխնիկական ինստիտուտի մեքենաշինական ֆակուլտետը, գերազանցության դիպլոմով։ 1981 թվի նոյեմբերից մինչև 1984 թ. դեկտեմբերը աշխատել է Երևանի պոլիտեխնիկական ինստիտուտում, որպես ինժեներ, ապա՝ ստացիոնար ասպիրանտ։ Մոտ մեկ տարի՝ մինչև 1985 թ. սեպտեմբերի 1-ը ԵրՊԻ Գորիսի մասնաճյուղում լաբորատորիայի վարիչ էր։ Այնուհետև՝ մինչև 1996 թվականը նույն հաստատությունում աշխատել է որպես ասիստենտ, ապա՝ ավագ դասախոս, նաև՝ դեկանի պաշտոնակատար։ 1995 թ. օգոստոսի 20-ից հոկտեմբերի 28-ը աշխատել է ԼՂՀ Մարտակերտի» Գիտակ» ՊՓԲԸ-ի տնօրեն։ 1996-1998 թթ. ՌԴ Նովգորոդ քաղաքում մասնակցել է ոսկերչության դասընթացներին։ 1998 թ. նոյեմբերի 18-ից մինչև 2000 թ. մայիսի 16-ը ԼՂՀ Մարտակերտի շրջանի հարկային տեսչության պետն էր։ 2000 թ. մայիսի 16-ից 2001 թ. մայիսի 24-ը՝ ԼՂՀ հարկային պետական վարչության աշխատակազմի ղեկավար։ 2001 թ. մայիսի 24-ից նոյեմբերի 12-ը աշխատել է որպես Հարկային պետական վարչության առևտրի և սպասարկման ոլորտի բաժնի պետ, ապա մինչև նույն տարվա դեկտեմբերի 27-ը՝ Հարկային պետական վարչության պետի օգնական։ 2001 թ. դեկտեմբերի 27-ից 2003 թ. փետրվարի 3-ը՝ Հարկային պետական վարչության մաքսային բաժնի պետի պաշտոնակատար էր։ 2003 թ. փետրվարի 3-ից մինչև օգոստոսի 4-ը աշխատել է որպես Հարկային պետական վարչության հայտարարագրման բաժնի պետ։ 2003 թ. նոյեմբերի 24-ից 2006 թ. հունվարի 17-ը՝ «Նաիրի» հանրախանութի տնօրեն։ ԼՂՀ կառավարության 2006 թ. հունվարի 17-ի թիվ 06 որոշմամբ նշանակվել է ԼՂՀ Մարտակերտի շրջանի վարչակազմի ղեկավար և այդ պաշտոնում աշխատել մինչև 2007 թ. սեպտեմբերի 27-ը։ Նույն տարվա հոկտեմբերի 25-ին նշանակվել է ԼՂՀ վարչապետի վերահսկողական ծառայության պետ։ 2008 թ. հունվարի 7-ին ԼՂՀ նախագահի հրամանագրով նշանակվել է ԼՂՀ Վերահսկիչ պալատի խորհրդի անդամ, որտեղ և պաշտոնավարել է մինչև 2009 թ. հունվարի 23-ը, ապա կրկին նշանակվել ԼՂՀ վարչապետի վերահսկողական ծառայության պետ։ 2009 թ. հունիսի 18-ին ԼՂՀ վարչապետի որոշմամբ նշանակվել է ԼՂՀ կառավարությանն առընթեր արտադրական ենթակառուցվածքների վարչության պետ։ ԼՂՀ նախագահի 2011 թ. մարտի 31-ի հրամանագրով նշանակվել է ԼՂՀ արտադրական ենթակառուցվածքների նախարար։ ԼՂՀ նախագահի 2012 թ. սեպտեմբերի 22-ի հրամանագրով նշանակվել է ԼՂՀ Կառավարությանն առընթեր անշարժ գույքի կադաստրի պետական կոմիտեի նախագահ։ Արցախյան շարժման և պատերազմի մասնակից է։ Հայաստանի Հանրապետության պաշտպանության նախարարության կողմից պարգևատրվել է «1992-1994 թթ. մարտական գործողությունների մասնակից» կրծքանշանով (վկայական N001803)։ ՀՀ ԵԿՄ վարչության կողմից պարգևատրվել է «Հայաստանի երկրապահ» հուշամեդալով, իսկ ԼՂՀ պաշտպանության նախարարության կողմից պարգևատրվել է թանկարժեք նվերներով։ Գիտական երեք աշխատությունների հեղինակ է մետաղների կտրման տեսությունից։ 2005 թվականից «Ազատ Հայրենիք» կուսակցության անդամ է։ Ամուսնացած է, ունի երեք որդի։
Արտաքին հղումներ
Կատեգորիա:Արցախի քաղաքական գործիչներ Կատեգորիա:1959 ծնունդներ Կատեգորիա:Հոկտեմբերի 13 ծնունդներ Կատեգորիա:ՀՊՃՀ շրջանավարտներ
Վիքտարիուս
Վիքտորիուսը (Victorious) սիթքոմ է, որը եթերում առաջին անգամ հեռարձակվել է մարտի 27-ին 2010 թ.-ի Nickelodeon-ի եթերում։
Սյուժե
Սերիալի դեպքերը պտտվում են երիտասարդ երգչուհի Տորի Վեգայի շուրջ, որը ընդունվել էր արվեստի դպրոց՝ Hollywood Arts High School անվանումով, նրանից հետո, երբ նա փոխարինեց մեծ քրոջը՝ Տրինային համերգի ժամանակ։ Ամեն օր նա ընկնում է տարբեր արկածների մեջ իր ընկերների՝ Քեթի, Ջեյդի, Բեքի, Անդրեի և Ռոբիի հետ։
Ծանոթագրություններ
Կատեգորիա:Ամերիկյան սիթքոմներ Կատեգորիա:Անգլերեն հեռուստասերիալներ Կատեգորիա:2010-ականների ամերիկյան հեռուստասերիալներ
Մոլլա Մուստաֆա (Մանազկերտի գավառ)
Ծանոթագրություններ
Կատեգորիա:Արևմտյան Հայաստանի գյուղեր
Նովոբատայսկ
Նովոբատայսկ (Новобатайск), գյուղ Ռուսաստանի Դաշնության Ռոստովի մարզի Կագալնիցկի շրջանում։ Նովոբատայսկի գյուղական համայնքի վարչական կենտրոնն է։ 2002 թ. տվյալներով բնակչությունը կազմում է 5105 մարդ։
Կատեգորիա:Ռոստովի մարզի Կագալնիցկի շրջանի բնակավայրեր
Վայրի արևմուտքի աշխարհը (հեռուստասերիալ)
Արևմտյան աշխարհը կամ Վայրի Արևմուտքի աշխարհը (Westworld), ամերիկյան ֆանտաստիկ սերիալը HBO հեռուստաալիքի կողմից, որի պրեմիերան կայացել է 2016 թվականի հոկտեմբերի 2-ին ։ Սերիալի նախատիպը 1973 թվականին նկարահանված  «Արևմտյան աշխարհը» ֆիլմն է։ Սերիալի պրոդյուսերներն են Ջոնաթան Նոլանը, Լիզա Ջոյը, Ջեյ Աբրամսը ։ Նոլանը նաև ներկայացել է որպես Պիլոտայի սերիայի և վերջին սերիայի ռեժիսոր։ 2016-ի նոյեմբերի 14-ին հեռուստաալիքը հայտարարել է սերիալի երկրորդ եթերաշրջանի մասին։
Գործողությունները տեղի են ունենում «Արևմտյան աշխարհ» կոչվող զվարճանքների պուրակում, որը բնակեցված է անդրոիդներով ։
Ծանոթագրություններ
Կատեգորիա:Անգլերեն հեռուստասերիալներ Կատեգորիա:Ջեյ Ջեյ Աբրամսի ֆիլմեր Կատեգորիա:HBO-ի բնօրինակ ծրագրեր
(1374) Իզորա
(1374) Իզորա (Isora), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1935 թվականի հոկտեմբերի 21-ին Էժեն Դելպորտի կողմից Ուքլում ։
Միջին հեռավորությունը Արեգակից կազմում է 2,251038 ա. մ., առավելագույնը մոտենում է 1,6263 ա. մ. հեռավորության վրա և հեռանում 2,8757 ա. մ. ։ Արեգակի շուրջ մեկ ամբողջական պտույտ է կատարում 1233,6 երկրային օրվա ընթացքում, իր ուղեծրով շարժվելով միջինում 0,29183 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,29° անկյուն։
Արտաքին հղումներ
Կատեգորիա:1935 թվականին հայտնաբերված աստղագիտական մարմիններ Կատեգորիա:Էժեն Դելպորտի կողմից հայտնաբերված աստերոիդներ Կատեգորիա:Մարսի ուղեծիրը հատող աստերոիդներ
Նովոնատալյին (Կագալնիցկի շրջան)
Նովոնատալյին (Новонатальин), ավան Ռուսաստանի Դաշնության Ռոստովի մարզի Կագալնիցկի շրջանում։ Մտնում է Կիրովսկի գյուղական համայնքի կազմի մեջ։
Կատեգորիա:Ռոստովի մարզի Կագալնիցկի շրջանի բնակավայրեր
Հաղարծին (Տավուշի մարզ)
Հաղարծին գյուղը (մակերես՝ 36.7 կմ քառակուսի) գտնվում է Հայաստանի Տավուշի մարզում, մարզկենտրոնից 23 կմ հարավ-արևմուտք, Երևանից՝ 110 կմ Աղստև գետի ափին, Իջևան-Հրազդան երկաթուղու վրա։ Ծովի մակերևույթից բարձրությունը 1050 մ է։ Գտնվում է բարեխառն գոտում՝ ամռանը միջին ջերմաստիճանը + 19 C է, ձմռանը՝ -2 C։ Հաղարծին գյուղը բնակչության քանակով Հայաստանի 953 գյուղերի ցուցակում զբաղեցնում է 23-րդ տեղը (1985 թ.֊ին 5-րդն էր)։
Բնակչություն
Բնակչության մի մասն այստեղ է գաղթել Իջևանի Աչաջուր գյուղից 1815 թ., որոնք Արցախի Վանք, Տիզակ (Դիզակ) և Դրմբոն գյուղերից վերաբնակվածներ են։ Ըստ Դիլիջանի առողջարանային գոտու գլխավոր հատակագծի` Հաղարծին գյուղի հեռանկարային բնակչությունը 2010 թ. համար հաշվարկված էր 5600 մարդ։ Ըստ ՀՀ 2011 թ. մարդահամարի արդյունքների` Հաղարծին գյուղի բնակչությունը կազմում էր 3791 մարդ ։ Բնակչության հիմնական զբաղմունքն է հանդիսանում անասնապահությունն և հողագործությունը։ Հաղարծնի բնակչության փոփոխությունը ժամանակի ընթացքում` ստորև.
Տնտեսություն
Հաղարծին գյուղական համայնքն ընդգրկված է «Դիլիջան» ազգային արգելոցի տնտեսական գոտում։ 2002 թ. «Դիլիջան» արգելոցը, դրան հարակից տարածքներն ընդգրկվել են «Դիլիջան» ազգային արգելոցի սահմաններում։ Արգելոցը գտնվում է Փամբակի, Արեգունու, Միափորի, Գուգարաց լեռնաշղթաների լանջերին, զբաղեցնում է 28002 հա տարածություն, այդ թվում անտառածածկ` 26010 հա։ Արգելոցում պահպանվում են կովկասյան տիպի մեզոֆիլ անտառները, հաճարենու և կաղնու համակցությունները, կենու եզակի պուրակը, անտառային հազվագյուտ ֆաունան և պատմաճարտարապետական և բնության եզակի հուշարձանները։ Արգելոցի տարածքը բաժանված է արգելոցային, հանգստի (ռեկրեացիոն), տնտեսական տարածագործառնական գոտիների։ Բնակչությունը զբաղվում է անասնապահությամբ, խոզաբուծությամբ, դաշտավարությամբ, ծխախոտագործությամբ և բանջարեղենի մշակությամբ։ Գյուղի տնտեսությունը 1960-ականներին լավ զարգացած է եղել Մաթևոս Խաչատուրի Թամրազյանի ղեկավարման ժամանակ, իսկ վերընթաց է ապրել Բաբկեն Սերգոյի Արզումանյանի ղեկավարման (1972-1980 թթ.) ընթացքում, հատկապես անասնապահությունը, ծխախոտագործությունը և այգեգործությունը։ 1985 թ. «Հայպետնախագիծ» ինստիտուտում մշակված «Դիլիջանի առողջարանային գոտու գլխավոր հատակագծում» հաշվի է առնված նաև Հաղարծին (Կույբիշև) գյուղը` որպես առողջարանային գոտու հեռանկարային զարգացման տարածք։ 1985 թ. Կույբիշև գյուղի բնակչությունը կազմել է 6940 մարդ (Թեղուտի հետ միասին), տարածքը` 143.5 հա։ Գետի ողողահունում կառուցված են եղել արդյունաբերական կետեր, մաքրման կայան։ Աղստև գետի ձախ ափով անցնում էր երկաթգիծը` «Կույբիշև» կայարանով։ Երկաթգծի օտարման գոտով անցկացվել է Դիլիջան-Իջևան մայրուղին:
Եղանակային պայմաններ
Հաղարծնի գյուղական համայնքի տարածքը (ՀՀՇՆ II-7.01.96 շինարարական նորմերի) գտնվում է «չափավոր» շինարարակլիմայական գոտում` տաք ամառով և չափավոր ցուրտ ձմեռով։ Ձմեռը չափավոր ցուրտ է, ձյան կայուն և խորը շերտով։ Միջին տվյալներով ձմեռը սկսվում է դեկտեմբերի երկրորդ կեսին և ավարտվում մարտի առաջին տասնօրյակում։ Հունվարի միջին ջերմաստիճանը -1.70C, ձմռան բացարձակ նվազագույնը` -230C: Ձմեռային եղանակները փոփոխական են։ Գերակշռում են չափավոր ցուրտ և ձնհալքային եղանակները։ Գարունը չափավոր խոնավ է, երկարատև, տեղումների միջին քանակը կազմում է 49-110 մմ։ Գարնանային ցրտահարություններն ավարտվում են ապրիլի 2-րդ և 3-րդ կեսերին։ Ամառը տաք է, համեմատաբար խոնավ։ Հարաբերական խոնավությունը տատանվում է 76-79%։ Հուլիսի միջին ջերմաստիճանը հասնում է 120C, ամռան բացարձակ առավելագույնը հասնում է 380C, տեղումների քանակը տատանվում է 49-110 մմ։ Ամպամած եղանակները մեծ տոկոս են կազմում։ Աշունը չափավոր է, երկրորդ կեսում` խոնավ։ Առաջին աշնանային ցրտահարությունները սկսվում են հոկտեմբերի վերջին, նոյեմբերի սկզբին (ամենավաղը` հոկտեմբերի սկզբին)։ Անսառնամանիք օրերի թիվը տատանվում է 240-265 օր։ Տեղումների տարեկան քանակը կազմում է 500-650 մմ։
Հաղարծին գյուղի տարածքի հանքահումքի հեռանկարները
1. Հաղարծինի հանքային դաշտ` տիտան-մագնետիտային ավազաքարերի ֆորմացիա, որն ընդգրկում է Հաղարծին գետի ավազանը։ 2. Մայմեխի հանքային դաշտ` ոսկի-բազմամետաղային ֆորմացիա, որը տեղադրված է Մայմեխ լեռան լանջերին։ 3. Գետիկի հանքային դաշտ` ոսկի-պղնձահանքային ֆորմացիա, որն ընդգրկում է համանուն գետի ջրավազանի ստորին հոսանքները։ Հանքային միներալները ներկայացված են մագնետիտով, տիտանամագնետիտով, հեմատիտով, մարտիտով, լիմոնիտով, ռուտիլով, իլմենիտով և պիրիտով:Հաղարծինի հանքային դաշտի տիտան-մագնետիտային ավազաքարերը համարվում են արտակարգ հանքային հումք բազմանպատակ օգտագործման համար և, ըստ վերջին տվյալների, պարունակում են ոսկի, արծաթ և պլատինի խմբի մետաղներ, որոնց առկայությունը նոր հեռանկարներ է բացում հանքավայրի շահագործման համար։ Հանքային միներալները ներկայացված են սֆալերիտով (Zn - 5.3%), գալենիտով (Pb - 1.34%) և խալկոպիրիտով (C ~ 1%):Ավելի խորը հորիզոններում հանքայնացումը ներկայացված է քվարց-մոլիբդենային, շեելիտային և պղինձ-հրաքարային հանքատեսակներով։
Ծանոթագրություններ
https://www.arlis.am/DocumentView.aspx?docid=40837
Բոստանղոլ
Բոստանղոլ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Գազ կնճռոտ
Գազ կնճռոտ, լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Միամյա բույս է՝ մինչև 20 սմ բարձրությամբ, թույլ ծածկված մանր, պարզ մազիկներով։ Տերևների երկարությունը 1,5-3,5 սմ է։ Ծաղկաբույլը ունի 1-3 ծաղիկ։ Պսակը բաց մանուշակագույն է։ Ունդերը գծային են, մինչև 4 սմ երկարությամբ ։
Տարածում
Հայաստանում հանդիպում է Երևանի ֆլորիստիկական շրջանում (Երասխ գյուղի շրջակայք)։ Հանդիպում է նաև Նախիջևանում, Արևելյան Անդրկովկասում, Անատոլիայում, Հյուսիսարևմտյան և Միջին Ասիայում, Իրանում, Աֆղանստանում, Պակիստանում և Հյուսիսային Աֆրիկայում ։
Էկոլոգիա
Աճում է ստորին լեռնային գոտում՝ ծովի մակարդակից 800 մ բարձրությունների վրա։ Ծաղկում է ապրիլ ամսին, պտղաբերում՝ մայիսին ։
Պահպանություն
Կրիտիկական վիճակում գտնվող տեսակ է։ Հայաստանում հայտնի է ընդամենը մեկ պոպուլյացիա՝ 10 կմ²-ից պակաս տարածման և բնակության շրջանների մակերեսով։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Ծածկասերմեր Կատեգորիա:Լոբազգիներ Կատեգորիա:ՀՀ Կարմիր գրքում գրանցված բույսեր
MTV 2011 կինոմրցանակաբաշխություն
MTV 2011 կինոմրցանակաբաշխությունը տեղի է ունեցել 2011 թվականի հունիսի 5-ին Լոս Անջելեսի Գիբսոն ամֆիթատրոն թատրոնում ։ Մրցանակաբաշխությունը վարել է Ջեյսոն Սուդեյկիսը։ Մրցանակների անվանակարգերի թեկնածուների անունները հայտարարվել են 2011 թվականի մայիսի 3-ին։
Անվանակարգերի հաղթողները
Լավագույն ֆիլմ
Լավագույն դերասանի խաղ
Լավագույն հայտնություն
Լավագույն չարագործ
Lավագույն կատակերգական խաղ
Լավագույն վախեցած-As-S**t խաղ
Լավագույն կռիվ
Լավագույն սրտաճմլիկ պահ
Լավագույն թիթիզ աստղ
Ֆիլմից լավագույն հատված
MTV-ի հատուկ մրցանակ
Հղումներ
Կատեգորիա:ԱՄՆ-ի կինոմրցանակներ Կատեգորիա:MTV կինոմրցանակաբաշխություն
Արթուր Կարապետյանի հուշարձան (Երևան)
Արթուր Կարապետյանի հուշարձան, գտնվում է Երևանի Շենգավիթ համայնքում՝ Արթուր Կարապետյանի անվան պուրակում։ Հուշարձանը նվիրված է Արցախյան պատերազմի մասնակից, ՀՀ «Մարտական խաչ» 2-րդ աստիճանի շքանշանակիր Արթուր Կարապետյանին։ Տեղադրվել է 1993 թվականին ։
Տվյալներ
Հուշարձանը կառուցված է բրոնզից, տուֆից, բազալտից։
Ծանոթագրություններ
Կատեգորիա:Երևանի հուշարձաններ
Ռանդվեռե (գյուղ, Լաիմյալա շրջան)
Ռանդվեռե (Randvere), գյուղ Էստոնիայի Սաարեմաա նահանգի Լաիմյալա շրջանում։
2011 թվականի տվյալներով գյուղում բնակվում էր 22 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Լաիմյալա շրջանի բնակավայրեր Կատեգորիա:Էստոնիայի գյուղեր
Պիմտա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Օխոտյան ծովի ավազանի գետեր
Ալտերնատիվ ռոք
Ալտերնատիվ ռոք (alternative rock, այլընտրանքային ռոք), տերմին ժամանակակից երաժշտության մեջ, որով հասկացվում են ռոք-երաժշտության ոչ ավանդական տարբեր ուղղվածություններ։ Տերմինը հայտնվել է 1980-ականներին ԱՄՆ-ում։ Այժմ ալտերնատիվ ռոքը բաժանվում է երկու խմբի։ Առաջինն 1980-ական թվականների խմբերն են, իսկ երկրորդը 1990-ական թվականներին ստեղծվածները, որոնք կատարավում էին անձնական նույնականացման համար։ 1991-1993 թվականներին այդպիսի նույնականացում էին օգտագործում ավանդական էստրադային խմբերը, որոնք առանց փոխզիջումների գնացին արվեստի ուղղությամբ։
«Ալտերնատիվ ռոք» անվանումն ավելի շատ օգտագործվում է ԱՄՆ-ում։ Ռուսաստանում և Մեծ Բրիտանիայում ավելի հաճախ օգտագործում են «ալտերնատիվ երաժշտություն» և «ալտերնատիվա» արտահայտությունները։
Պատմություն
ԱՄՆ-ում 1980-ական թվականներին մի քանի ռադիոկայաններում և քոլեջներում առաջին անգամ սկսեցին նվագել ալտերնատիվ ռոք։ Առևտրային ռադիոտների մեծամասնությունը արհամարհում էին այդ ժանրը։ Մեծ Բրիտանիայում ալտերնատիվ ռոք հայտնի դարձավ այնպիսի դիջեյների կողմից, ինչպիսիք էն Ռիչարդ Սկիները, Էննի Նայթենհեյլը և Ջոն Պիլը, որոնք աջակցում էին ալտերնատիվ երաժշտությունը ԲիԲիՍի հեռուստաընկերությունում։ 1980-ական թվականների կեսերին ԱՄՆ-ում ալտերնատիվ ռոքը հայտնի և տարածված դարձավ շատ քոլեջների ռադիոտներում։ Դա հանգեցրեց նրան, որ ԱՄՆ-ում հայտնվեց նոր հասկացություն՝ «քոլեջ-ռոք»։
1986 թվականին MTV-ն Ամերիկայում սկսեց ցուցադրել գիշերային հաղորդաշար ալտերնատիվ ռոքի մասին։ Արդյունքում Հյուսիսային Ամերիկայում WFNX, KROQ ընկերությունները սկսեցին նվագել ալտերնատիվ ռոք։
Ալտերնատիվ ռոքը Հայաստանում
Հայաստանում այս ոճով հանդես եկող խմբերից ամենից շատ ճանաչում են ստացել Լավ Էլի, The Beautified Project, VO.X, Ան Գորդոնախ, Դեղ խմբերը։
Չերնիշևսկի (քաղաքատիպ ավան, Միրինսկի ուլուս)
Չերնիշևսկի (Чернышевский), քաղաքատիպ ավան Ռուսաստանի Սախա-Յակուտիայի հանրապետության Միրինսկի ուլուսի կազմում։
Բնակչությունը 2010 թվականին գրանցված տվյալներով կազմում էր 5021 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1959 թվականին հիմնադրված բնակավայրեր Կատեգորիա:Ռուսաստանի Սախա-Յակուտիայի հանրապետության Միրինսկի ուլուսի բնակավայրեր
Ղազախֆիլմ
Պատմություն
1960 — Ալմաթիի գեղարվեստական և ժամանակագրական ֆիլմերի ստուդիան վերանվանվել է «Ղազախֆիլմ» ։
Իսկ ընդհանուր առմամբ «Ղազախֆիլմ» կինոստուդիան արդի ժամանակներում իր բյուջեի մեծացման, լուրջ ներդրումների իրականացման կարիք է զգում ։
Արտաքին հղումներ
Կատեգորիա:Ղազախստանի մշակույթ
Ջուրջու
Ջուրջու (Giurgiu; Гюргево), քաղաք Ռումինիայի հարավում։ Նույնանուն շրջանի վարչական կենտրոնն է, ունի մունիցիպի (համեմատաբար մեծ քաղաքի) կարգավիճակ։ Ընկած է Դանուբի ձախ ափին՝ բուլղարական Ռուսե քաղաքի դիմաց։ Իր կազմում ունի նաև երեք կղզի, որոնցից ամենաընդարձակի վրա է գտնվում նավահանգիստը՝ Սմարդան։ Ջուրջուն երկրի մայրաքաղաք Բուխարեստից գտնվում է մոտավորապես 60 կիլոմետր հեռավորության վրա և նրա հետ կապված է թե՛ ավտոմայրուղով, թե՛ երկաթուղով, որը շահագործվում է 1869 թվականից ի վեր (Ջուրջուն եղել է Բուխարեստի հետ երկաթգծով կապված առաջին բնակավայրը Ռումինիայում)։ 1952-1954 թվականներին Դանուբի վրա, Խորհրդային Միության աջակցությամբ, կառուցվել է 2800 մետր երկարությամբ կամուրջ, որով Ջուրջուն կապվել է բուլղարական Ռուսեի հետ։ Քաղաքն արտահանում է փայտանյութ, հացահատիկ, աղ, նավթ, ներմուծում է ածուխ, երկաթ, տեքստիլ։
Բնակչություն
2002 թվականի մարդահամարի տվյալների համաձայն՝ Ջուրջուի բնակչության թվաքանակը եղել է 69.345 ։
Քաղաքի բնակչության ազգային կազմը. Մայրենի լեզու են հայտարարել՝
Քաղաքի բնակչության կազմը ըստ դավանանքի.
Աղավնավանք (Տավուշի մարզ)
Աղավնավանք, գյուղ Հայաստանի Տավուշի մարզում, նախկին Իջևանի շրջանի հարավարևելյան մասում, մարզկենտրոնից 32 կմ հարավ-արևմուտք,Երևանից՝ 130 կմ, Գետիկ գետի ստորին հոսանքի աջափնյակում ։ Գյուղի մակերեսը 22,6 կմ քառակուսի է։ Ծովի մակերևույթից բարձրությունը 1100 մ է։ Գտնվում է բարեխառն գոտում՝ ամռանը միջին ջերմաստիճանը + 19 C է, ձմռանը՝ -3 C։
Պատմություն
Հիմնադրվել է 1950-ական թթ.-ին ապաբնակեցված Գոգարչին գյուղի վերաբնակիչների համար։ Մինչև 1988 թվականը գյուղը բնակեցված է եղել ադրբեջանցիներով և կոչվել է Սալահ։ Հետագայում այստեղ վերաբնակեցվել են Ադրբեջանից բռնագաղթված հայերով։ Կան հավաստի պատմական տվյալներ, որ մինչև մոնղոլ-թաթարական արշավանքները այս տարածքը ևս բնակեցված է եղել հայերով, որի վառ ապացույցներն են միջնադարյան եկեղեցին, խաչքարերն ու այլ շինություններ։
Բնակչություն
Աղավնավանքի ազգաբնակչության փոփոխությունը.
Տնտեսություն
Բնակչությունը զբաղվում է անասնապահությամբ, հացահատիկի, կարտոֆիլի և կերային կուլտուրաների մշակությամբ։
Պատմամշակութային կառույցներ
Գյուղից 2 կմ հյուսիս-արևելք գտնվում է “Անապատ” գմբեթավոր վանքը (XI-XII դարեր), իսկ 10 կմ հյուսիս՝ “Աղավնուտ” գյուղատեղին (XIV-XVII դարեր)։ Եկեղեցին ունի նաև 2-րդ անվանումը՝ Ախնաբաթ կամ Հախնաբաթ։ Դրա հետ կապված կա ժողովրդական մի ավանդազրույց, ըստ որի Նաբաթ անունով մի գեղեցկուհու անհույս սիրահարված հայ իշխաններից մեկը ի հիշատակ իր սիրո կառուցել է տալիս եկեղեցին, ինքնասպան լինում և վերջին պահին կանչում է «Ա՛խ Նաբաթ»։
Ծանոթագրություններ
Կատեգորիա:Տավուշի մարզի բնակավայրեր Կատեգորիա:Տավուշի մարզի գյուղեր
Պուբոլի ամրոց
Պուբոլի ամրոց կամ Գալա-Դալի ամրոց (Castillo de Púbol կամ Castillo Gala-Dalí, Castell de Púbol կամ Castell Gala-Dalí), 11-րդ դարի ամրոց Իսպանիայի Կատալոնիա ինքնավար մարզի Ժիրոնա պրովինցիայի Բաշ Էմպորդա կոմարկայի Պուբոլ գյուղում։ Միջնադարում եղել է Պուբոլ բարոնության կենտրոնը, 1970-ական թվականներին այնտեղ բնակվել են Սալվադոր Դալին (1982 թվականին ստացել է մարքիզ դե Պուբոլ տիտղոս) ու իր կինը՝ Գալան։
Ճարտարապետություն
Պուբոլի ամրոցը տեղակայված է Լա Պերա մունիցիպալիտետի կենտրոնական մասի ամենաբարձր վայրում։ Պուբոլի ամրոցի ճարտարապետական համալիրը ներառում է ամրացված պալատը, որ շուրջը փռված է պարսպով շրջապատված այգին, Սուրբ Պետրոս Պուբոլցու թեմական գործող եկեղեցին (L'església de Sant Pere de Púbol) ու այլ կառույցներ, որ հայտնի են որպես «Դեսյատին»։ Շուրջը խիտ տեղակայված են գյուղական տները, որ պաշտպանված են պարսպի մանցորդներով ։
Իր ներկայիս տեսքի հիմնական բնութագրական գծերը՝ եռահարկ կառուցվածքն ու հիմնական կառույցների երեք թևով տեղակայումը նեղ ու բարձր ներքին բակի (պատիո) շուրջը, ամրոցը ձեռք է բերել Պուբոլի բարոնության ծաղկման ժամանակաշրջանում՝ 14-րդ դարի երկրորդ կեսին և 15-րդ դարի սկզբին ։
Ներքին բակում պահպանվել են գոթիկայի ու Վերածննդի դարաշրջանների օրիգինալ տարրեր։ Դրանցից ամենանշանակալին գլխավոր ճակատամասն է, որտեղ աչքի են ընկնում դարպասների՝ սեպաձև խոշոր քարերից կառուցված կիսաշրջանաձև կամարն ու առաջին հարկի օրիգինալ գոթական պատուհանները։ Ամրոցի տարբեր կառույցներում պահպանվել են մեծ հետաքրքրություն ներկայացնող այլ ճարտարապետական տարրեր, ինչպիսիք են գոթական պատուհաններն ու Վերածննդի դարաշրջանի պատուհանները, բարձրաքանդակներն ու շքամուտքերը, որ զարդարված են խորհրդանշաններով ։
Սուրբ Պետրոս Պուբոլցու եկեղեցին, որ ունի մեկ նավ ու զանգակատուն, կառուցված է գոթական ոճով 1327 և 1341 թվականների միջև, սակայն որոշ կառույցներ ավելացվել են ավելի ուշ, օրինակ՝ երկու մատուռներից մեկը, որ նվիրված է Մարիամ Աստվածածնին, զարդարվել է քանդակներով 15-րդ դարում, իսկ մյուսը՝ 1631 թվականին։ 17-րդ դարում ավելացվել է դասը, 18-րդ դարում՝ ավանդատունը։ Եկեղեցու ճակատամասի մեջտեղում գտնվում են գլխավոր մուտքն ու ուշ գոթական շրջանի վարդակ պատուհանը։ Մինչ 1936 թվականը եկեղեցում է գտնվել Սուրբ Պետրոս Պուբոլցու նկարը՝ ստեղծված կատալոնցի գեղանկարիչ Բեռնատ Մարտորելի կողմից մոտավորապես 1437 թվականին, սակայն ներկայում այն պահվում է Գիրոնայի Արվեստի թանգարանում
Սուրբ Պետրոսից ու այլ անձանցից բացի նկարում պատկերված են Պուբոլ ամրոցի տերերից մեկը՝ Բերնատ դե Կորբերան (Bernat de Corbera), նրա կին Մարգարիդա դե Կամպլոնգը (Margarida de Campllong) և նրանց որդին՝ Ֆրանսեսկ դե Կորբերա ի դե Կամպլոնգը (Francesc de Corbera i de Campllong), ում դուստրը դարձել է Պուբոլի առաջին բարոնուհին ։
Միջին դարեր
Պուբոլ ամրոցի մասին առաջին անգամ հիշատակվում է 1065 թվականի մի փաստաթղթում, համաձայն որի՝ ամրոցի տերը՝ Գաուֆրեդ Բաստոնսը (Gaufred Bastons), իր Պուբոլ և Սերվիա (Castell de Cervià) ամրոցները հանձնել է Բարսելոնայի կոմսությանը։ 14-րդ դարի կեսերին ամրոցն անցնում է Առնո դե Լիերսին (Arnau de Llers): Հետագայում այն պատկանել է Սերվիա ընտանիքին, իսկ 1370 թվականին արդեն եղել է Ժիսպեր դե Կամպլոնգի (Gisper de Campllong) սեփականությունը։
15-րդ դարի երկրորդ կեսին՝ ամրոցի հերթական տիրոջ՝ Ֆրանսեսկ դե Կորբերա ի դե Կամպլոնգի մահից հետո, Պուբոլն անցել է նրա դստերը՝ Իզաբելա դե Կորբերա ի Ալբերտին (Isabel de Corbera y Albert): Ամուսնացած լինելով Ֆրանսիսկո դե Մունտանյանս-Հորտայի (Fransisco de Muntanyans-Horta) հետ՝ Իզաբելան ստացել է Պուբոլի բարոնուհու տիտղոս։ Առաջին ամուսնու մահից հետո Իզաբելան ամուսնանում է Բերենգե-Ժուան դե Ռեկեսենսի (Berenguer-Juan de Requesens) հետ։ Նրանց որդին՝ Ֆրանսեսկ դե Ռեկեսենս-Կամպլոնգը (Francesc de Requesens-Campllong), ժառանգել է մոր տիտղոսը և դարձել Պուբոլի առաջին բարոնը ։ Մինչ 17-րդ դարի սկիզբն ամրոցը եղել է Ռեկեսենս ընտանիքի սեփականությունը։ Հետագայում ամրոցը պատկանել է Օմս (Oms), Տորմո (Tormo), Բատլե ի դե Միքել (Batlle y de Miquel) ընտանիքներին, ապա դե Բլոնդել դե լ'Էստան (de Blondel de l'Estany) մարքիզներին։
Սալվադոր Դալիի սեփականության տարիներ
1969 թվականին Սավադոր Դալին իր կնոջը՝ Գալային, խոստանում է նվիրել ամրոց։ Էմպորդայի ու Ֆոշայի ամրոցները գնելու անհաջող փորձերից հետո Դալին ձեռք է բերում Պուբոլը, որ այն ժամանակ գտնվում էր բավական վատ վիճակում. պատերին կային մեծ ճեղքեր, կտուրներն ավերված էին, իսկ այգին՝ լքված։ Այդ ամենն ամրոցին տալիս էր ռոմանտիկ ու խորհրդավոր տեսք, ինչը բարձր է գնահատում Դալին և ամեն ինչ անում, որ այդ էֆեկտը չկորչի վերակառուցման ընթացքում։ Վերակառուցման աշխատանքները ղեկավարել է Էմիլ Պինիոն՝ Սալվադոր Դալիի ընկերը։ Ամրոցի հենարանային կառույցները ամրացվում են, սակայն թողնվում է ճակատամասին եղած խորը ճեղքը։ Ըստ Դալիի՝ ժամանակի այդ հետքը արժանի է, որ պահպանվի։ Ավերված շինությունների տեղում կառուցվում են բարձր սրահներ, որոնք հակադրվում են ամրոցի մյուս՝ փոքր ու խուցային շինություններին։ Ամրոցը հնարավոր է լինում փրկել՝ չծածկելով ու չվերանորոգելով ավերածությունների մի զգալի մասը։
Ամրոցի ինտերիերը, որի հիմնական տարրերից են պատերի զարդանկարները (այդ թվում նաև տեսողական պատրանքներ ստեղծող զանազան խաբուսակները), բարոկկո ոճի կտորները, անտիկվարիատը, ռոմանտիկական խորհրդանշաններ և այլն, ամբողջովին ստեղծվել է Սալվադոր Դալիի կողմից։ Այգում տեղադրվել են բարակոտն փղերի արձաններ, որոնց գավակներին թառել են ագռավներ, ինչպես նաև կառուցվել է շատրվան, որ զարդարված է կոմպոզիտոր Վագների՝ գունավոր խեցուց պատրաստված կիսանդրիներով ։
«Գալան բռնեց իմ ձեռքն ու հանկարծ ասաց ինձ. «Եվս մեկ անգամ շնորհակալություն ամեն ինչի համար։ Ես ընդունում եմ Պուբոլ ամրոցը, բայց մի պայմանով. առանց իմ գրավոր հրավերի դու այնտեղ չես հայտնվի»։ Այդ պայմանը բավարարում էր իմ մազոխիստական հակումներին ու լիովին հիացրեց ինձ։ Գալան վերածվեց անմատչելի բերդի, ինչպիսին եղել էր միշտ։ Կիպ մոտիկությունն ու հատկապես ընտանեվարությունն ունակ են մարելու ցանկացած կիրք։ Զգացմունքների զսպվածությունն ու հեռավորությունը, ինչպես ցույց է տալիս ասպետական սիրո նյարդային ծեսը, ուժեղացնում են կիրքը»։
Նույն թվականի հունիսի 24-ին Իսպանիայի թագավոր Խուան Կառլոս I]-ը Սալվադոր Դալիին շնորհում է մարքիզ դե Պուբոլ տիտղոս։
Տուն-թանգարան «Գալա-Դալի ամրոց»
«Գալա-Դալի ամրոց» տուն-թանգարանը բացվել է 1996 թվականին և հովանավորվում է «Գալա-Սալվադոր Դալի» հիմնադրամի կողմից։ Թանգարանն այցելությունների համար բաց է մարտի 15-ից մինչև դեկտեմբերի 31-ը։
Ամրոցում անցկացվել են վերակառուցման աշխատանքներ, և վերանորոգվել են կահույքը, ցուցանմուշներն ու զանազան մանրուքներ, որոնք բավականին վնասվել էին այն տարիներին, երբ շինությունը եղել է փակի տակ։ Թանգարանի վերակառուցմամբ շինության սեփականատիրոջ իրավունքով զբաղվել է Պետական ժառանգության պահպանության հարցերով գլխավոր վարչությունը։